სახელმწიფო სარეგისტრაციო კოდი 190.010.000.11.117.004.986
საქართველოს ფინანსთა მინისტრის

ბრძანება №219

2001 წლის 20 სექტემბერი

ქ. თბილისი
საქართველოს ფინანსთა სამინისტროს სახელმწიფო სახაზინო სამსახურის სტრუქტურული ერთეულების დებულების დამტკიცების შესახებ 

„საქართველოს ფინანსთა სამინისტროს დებულების შესახებ” 1999 წლის 19 მაისის №303 და „საქართველოს  ფინანსთა  სამინისტროს  სახელმწიფო  სახაზინო სამსახურის რეორგანიზაციისა და მუშაობის გაუმჯობესების ღონისძიებათა შესახებ” საქართველოს პრეზიდენტის 2000 წლის 12 დეკემბრის №523 ბრძანებულებების, აგრეთვე საქართველოს ფინანსთა მინისტრის 2000 წლის 29 დეკემბრის №122 ბრძანების „სახაზინო სამსახურის დებულების დამტკიცების შესახებ” შესასრულებლად,ვბრძანებ:

1. დამტკიცდეს სახელმწიფო სახაზინო სამსახურის ცენტრალური აპარატის სტრუქტურული ქვედანაყოფების დებულებები (დანართი № 1-6).
2. დამტკიცდეს ქ. ფოთის და რეგიონალური ხაზინების ტიპური დებულება (დანართი № 7).
3. ბრძანება ამოქმედდეს მისი გამოქვეყნებისთანავე.

ზ. ნოღაიდელი
დანართი №1

სახელმწიფო ბიუჯეტის ხარჯების დეპარტამენტის დებულება

მუხლი 1. ზოგადი დებულებები
1. საქართველოს ფინანსთა სამინისტროს სახელმწიფო სახაზინო სამსახურის (შემდგომში –სამსახური) სახელმწიფო ბიუჯეტის ხარჯების დეპარტამენტი (შემდგომში – დეპარტამენტი) წარმოადგენს სახელმწიფო სახაზინო სამსახურის  ცენტრალური აპარატის სტრუქტურულ ერთეულს.

2. დეპარტამენტი თავის საქმიანობაში ხელმძღვანელობს საქართველოს კონსტიტუციით, საქართველოს კანონებით და კანონქვემდებარე ნორმატიული აქტებით, საქართველოს ფინანსთა მინისტრის ბრძანებებით და სახაზინო სამსახურის უფროსის ინდივიდუალური სამართლებრივი აქტებით, საქართველოს ფინანსთა სამინისტროს, სახაზინო სამსახურის დებულებებით და წინამდებარე დებულებით.


მუხლი 2. დეპარტამენტის ამოცანები და ფუნქციები
დეპარტამენტის ძირითად ამოცანებს და ფუნქციებს წარმოადგენს:

ა) ფინანსთა სამინისტროს საბიუჯეტო დეპარატამენტიდან მიღებული სახელმწიფო ბიუჯეტის ხარჯების კვარტალური განწერის და მხარჯველი სუბიექტებიდან წარმოდგენილი ხარჯთაღრიცხვების საფუძველზე თითოეული მხარჯველი სუბიექტის მიხედვით სახელმწიფო ბიუჯეტის ხარჯების კვარტალური განწერის მომზადება;
ბ) თითოეული მხარჯველი სუბიექტის მიხედვით გაწერილი კვარტალური გეგმების დაშვება საანგარიშსწორებო ცენტრზე, ქ. ფოთისა და რეგიონალურ ხაზინებზე, აღრიცხვა-ანგარიშგების დაპარტამენტზე (ცენტრალიზებული ოპერაციები);
გ) ფინანსთა სამინისტროს საბიუჯეტო დეპარტამენტიდან კვარტალური გეგმის დაზუსტების „ცვლილების) თაობაზე მიღებული ცნობების აღრიცხვა, ამ ცნობების საფუძველზე შესაბამისი გეგმების დაზუსტება და გეგმების დაზუსტების თაობაზე ცნობების გადაცემა საანგარიშსწორებო ცენტრის, საოპერაციო დეპარტამენტის, ქ. ფოთისა და რეგიონალური ხაზინებისათვის;
დ) ყოველი წლის სახელმწიფო ბიუჯეტის შესახებ კანონის შესაბამისად სპეციალური პროგრამების მუხლით ხარჯების  დაფინანსებაზე საქართველოს პარლამენტის შესაბამისი დარგობრივი კომიტეტიდან და ფინანსთა სამინისტროს საბიუჯეტო დაპარტამენტიდან მიღებული დოკუმენტაციის აღრიცხვა, აღნიშნულის თაობაზე საოპერაციო დეპარტამენტის, ქ. ფოთისა და რეგიონალური ხაზინების შეტყობინება;
ე) სახელმწიფო ბიუჯეტის შემოსავლების და დეფიციტის დაფინანსების წყაროების საპროგნოზო მაჩვენებელთა საფუძველზე ბიუჯეტის ხარჯების ზღვრული მოცულობის პროგნოზი; 

ვ) სახელმწიფო ბიუჯეტის ხარჯების პრიორიტეტების შესაბამისად ეკონომიკური და ორგანიზაციული კლასიფიკაციის მიხედვით გასაწევი ხარჯების მოცულობების შესახებ წინადადებების მომზადება და დადგენილი პრიორიტეტების მიხედვით რესურსების განაწილების პროგრამის შემუშავება და დანერგვა; 

ზ) საბიუჯეტო ორგანიზაციებიდან დაფინანსების შესახებ წარმოდგენილი საბიუჯეტო განაცხადების დადგენილი წესით აღრიცხვა, განხილვა, ანალიზი და ხელმძღვანელობისათვის წარდგენა;
თ) დეპარტამენტში შემოსული კორესპონდენციის განხილვა და შესაბამისი რეაგირება.


მუხლი 3. დეპარტამენტის უფლებამოსილება
დეპარტამენტი უფლებამოსილია მოითხოვოს:

ა) ბიუჯეტის ხარჯების შესრულების შესახებ ანგარიშები საოპერაციო დეპარტამენტიდან, ქ. ფოთისა და რეგიონალური ხაზინებიდან.

ბ) სა/იროების შემთხვევაში მხარჯველი სუბიექტებიდან მოითხოვოს შესაბამისი დოკუმენტაცია და განაწილებები ხარჯების გეგმიური მაჩვენებლების განწერასთან დაკავშირებით.

გ) „სამსახურის“ სტრუქტურული ერთეულებიდან მიიღოს ინფორმაცია ბიუჯეტის შემოსავლებისა და ხარჯების შესრულების მიმდინარეობის შესახებ.

დ) დეპარტამენტი პასუხისმგებელია საოპერაციო დეპარტამენტზე და რეგიონალურ ხაზინებზე დაშვებული გეგმების და გეგმის ცვლილებების შესაბამისობაზე საბიუჯეტო დეპარტამენტიდან და მხარჯავი სუბიექტებიდან მიღებული ხარჯთაღრიცხვის ცვლილების ცნობასა და შესაბამის განაწილებებთან, ასევე, დეპარტამენტის კომპეტენციაში შემავალი საკითხების შესახებ მომზადებული მასალების სიზუსტეზე.


მუხლი 4. დეპარტამენტის ხელმძღვანელობა
1. დეპარტამენტს ხელმძღვანელობს დეპარტამენტის დირექტორი, რომელსაც თანამდებობაზე ნიშნავს და თანამდებობიდან ათავისუფლებს №სამსახურის  უფროსი ფინანსთა მინისტრთან შეთანხმებით;
2. დეპარტამენტის დირექტორს ჰყავს მოადგილე, რომელსაც  თანამდებობაზე ნიშნავს და თანამდებობიდან ათავისუფლებს „სამსახურის“  უფროსი;
3. დეპარტამენტის სხვა თანამშრომლებს თანამდებობაზე ნიშნავს და თანამდებობიდან ათავისუფლებს სამსახურის უფროსი;
4. დეპარტამენტის დირექტორი:

ა) დეპარტამენტის დირექტორი კოორდინაციას უწევს საერთო მუშაობას.

ბ) დეპარტამენტის მუშაკთა შორის ანაწილებს მოვალეობებს და აძლევს მათ მითითებებსა და განკარგულებებს
გ) ხელს აწერს და ვიზას აძლევს დეპარტამენტში მომზადებულ დოკუმენტებს.

დ) შუამდგომლობს დეპარტამენტის თანამშრომლების კვალიფიკაციის ამაღლების, მატერიალური წახალისების ან მათთვის დისციპლინური პასუხისმგებლობის დაკისრების შესახებ.

ე) ასრულებს სამსახურის დებულებით და ამ დებულებით სამსახურის უფროსის მიერ განსაზღვრულ ამოცანებს.

ვ) ანგარიშვალდებულია №სამსახურის  უფროსის წინაშე დეპარტამენტის მიერ გაწეული საქმიანობის შესახებ.

5. დირექტორის არყოფნის შემთხვევაში დირექტორის ფუნქციებს ასრულებს დირექტორის მოადგილე.

6. სამმართველოს უფროსი – ასრულებს და კოორდინაციას უწევს  სამმართველოზე დაკისრებული ამოცანების შესრულებას.


მუხლი 5. დეპარტამენტის სტრუქტურა
დეპარტამენტის სტრუქტურა მოიცავს შემდეგ სამმართველოებს:

ა) ხარჯების განწერის სამმართველო.

ბ) ხარჯების დაგეგმვის სამმართველო.


მუხლი 6. დეპარტამენტის რეორგანიზაცია და ლიკვიდაცია
დეპარტამენტის რეორგანიზაცია და ლიკვიდაცია ხდება საქართველოს კანონმდებლობის შესაბამისად საქართველოს ფინანსთა მინისტრის ბრძანებით.

დანართი №2

საქართველოს ფინანსთა სამინისტროს სახაზინო სამსახურის აღრიცხვა-ანგარიშგების დეპარტამენტის დებულება

მუხლი 1. ზოგადი დებულებანი
1. საქართველოს ფინანსთა სამინისტროს სახელმწიფო სახაზინო სამსახურის (შემდეგში – სამსახური) აღრიცხვა-ანგარიშგების დეპარტამენტი (შემდგომში “დეპარტამენტი”) წარმოადგენს საქართველოს ფინანსთა სამინისტროს სახელმწიფო სახაზინო სამსახურის ცენტრალური აპარატის სტრუქტურულ ერთეულს.

2. დეპარტამენტი თავის საქმიანობაში ხელმძღვანელობს საქართველოს კონსტიტუციით, საქართველოს კანონებით და კანონქვემდებარე ნორმატიული აქტებით, საქართველოს ფინანსთა მინისტრის ბრძანებით და სახაზინო სამსახურის უფროსის ინდივიდუალური სამართლებრივი აქტებით, საქართველოს ფინანსთა სამინისტროს, სახაზინო სამსახურის დებულებებით და წინამდებარე დებულებით.


მუხლი 2. დეპარტამენტის ამოცანები და ფუნქციები 

დეპარტამენტის ძირითად ფუნქციებსა და ამოცანებს შეადგენს:

ა) საქართველოს სახელმწიფო ბიუჯეტის შემოსავლებისა და გასავლების აღრიცხვა და ანგარიშგება;
ბ) ყოველი წლის სახელმწიფო ბიუჯეტის შესახებ კანონით გათვალისწინებული ასიგნებების დაფინანსების მიზნით გადარიცხვების განხორციელება საოპერაციო დეპარტამენტისა და რეგიონალური ხაზინების ანგარიშებზე, და ასევე გადარიცხვები ცენტრალიზირებული წესით;
გ) ყოველდღიური აღრიცხვა სახელმწიფო ბიუჯეტის შემოსავლების (მათ შორის, სპეციალური სახელმწიფო ფონდების შემოსავლებს) და ხარჯების პირველადი საბანკო დოკუმენტების საფუძველზე და შემდგომ მათი შედარება საანგარიშსწორებო ცენტრთან, ხოლო ყოველი თვის ბოლოს – საქართველოს ეროვნული ბანკის შესაბამის მონაცემებთან; 

დ) საანგარიშო პერიოდში მობილიზებული საბიუჯეტო შემოსავლების, ბიუჯეტიდან გაწეული ხარჯებისა და მოზიდული დეფიციტის დაფინანსების წყაროების საფუძველზე ყოველთვიურად ცენტრალური ბიუჯეტის ბალანსის შედგენა; 

ე) ცენტრალური ბიუჯეტის ხარჯების შესრულების ყოველთვიური ანგარიში დამტკიცებული კლასიფიკაციის მიხედვით საოპერაციო დეპარტამენტისა და რეგიონალური ხაზინების მიერ წარმოდგენილი ანგარიშების საფუძველზე და მისი წარდგენა სამსახურის უფროსთან. 

ვ) ინფორმაციის მომზადება საქართველოს ცენტრალური ბიუჯეტის ფარგლებში პრეზიდენტისა და სახელმწიფო სარეზერვო ფონდებიდან გამოყოფილი სახსრების ათვისებისა და აგრეთვე კანონით განსაზღვრული დაცული მუხლების დაფინანსების მდგომარეობის შესახებ და მისი წარდგენა სამსახურის უფროსთან;
ზ) კანონით დადგენილ ვადებში საქართველოს სახელმწიფო ბიუჯეტის შესრულების კვარტალურ და წლიურ ანგარიშების მომზადება და წარდგენა სამსახურის უფროსთან;
თ) საოპერაციო დეპარტამენტისა და ქ. ფოთისა და რეგოინალური ხაზინების მიერ წარმოდგენილ საბიუჯეტო დაწესებულებათა სპეციალური სახსრების ანგარიშების დამუშავება და მათი კონსოლიდირება;
ი) სამსახურის დებულებით განსაზღვრული საქმიანობის პროგრამული უზრუნველყოფა და ტექნიკური ხელშეწყობა;
კ) ყოველდღიური ხარჯების ოპერატიული აღრიცხვა და მოთხოვნის შესაბამისად ინფორმაციას მიწოდება სახელმწიფო ბიუჯეტის ხარჯების დეპარტამენტისთვის, საოპერაციო დეპარტამენტისთვის და საანგარიშსწორებო ცენტრისთვის;
ლ) საბიუჯეტო დაწესებულებათა მიერ წარმოდგენილი ბიუჯეტისა და სპეციალური შემოსავლების შესრულების ანგარიშების (ე.წ. ბუღალტრული ბალანსების) დამოწმება “სამსახურში” არსებული ინფორმაციის შესაბამისად და მიღება, რომელთა საფუძველზე დეპარტამენტი აღრიცხავს ცენტრალურ ბიუჯეტში საბიუჯეტო დაწესებულებათა და მათ დებიტორ და კრედიტორ ორგანიზაციათა მიმართ წარმოშობილ ვალდებულებებს; 

მ) ყოველი კვარტლის ბოლოს საოპერაციო დეპარტამენტისა და რეგიონალური ხაზინებიდან წარმოდგენილი ბუღალტრული ბალანსების საფუძველზე სამსახურის ნაერთი ბუღალტრული ბალანსის შედგენა და წარდგენა სამსახურის უფროსთან;
ნ) შემოსული კორესპონდენციის დროულ დამუშავებას და შესაბამის რეაგირებას.


მუხლი 3. დეპარტამენტის უფლებამოსილებანი 

დეპარტამენტი უფლებამოსილია:

ა) კვარტალის დასაწყისში მიიღოს საბიუჯეტო ხარჯების გეგმური განწერა სახაზინო სამსახურის სახელმწიფო ბიუჯეტის ხარჯების დეპარტამენტიდან, ხოლო მასში ცვლილებების შეტანის შემთხვევაში შესაბამისი ცვლილების ასლი, აგრეთვე სხვა სამართლებრივი აქტები ბიუჯეტიდან (პრეზიდენტისა და სახელმწიფო სარეზერვო ფონდებიდან) გამოყოფილი ასიგნებების შესახებ; 

ბ) ყოველი თვის ბოლოს გამოითხოვოს ინფორმაცია  სახაზინო სამსახურის საანგარიშსწორებო ცენტრიდან საქართველოს სახელმწიფო ბიუჯეტის შემოსავლების შესრულების შესახებ ბიუჯეტის კანონით გათვალისწინებული კლასიფიკაციის მიხედვით.

გ) გამოითხოვოს ინფორმაცია სახაზინო სამსახურის სამართლებრივი უზრუნველყოფისა და შიდა აუდიტის დეპარტამენტიდან საბიუჯეტოს დაწესებულებებსა და მომწოდებლებს შორის გაფორმებული კონტრაქტების დარეგისტრირების შესახებ. 


მუხლი 4. დეპარტამენტის ხელმძღვანელობა
1. დეპარტამენტს ხელმძღვანელობს დეპარტამენტის დირექტორი, რომელსაც თანამდებობაზე ნიშნავს და თანამდებობიდან ათავისუფლებს (სამსახურის  უფროსი ფინანსთა მინისტრთან შეთანხმებით.

2. დეპარტამენტის დირექტორს ჰყავს მოადგილე, რომელსაც  თანამდებობაზე ნიშნავს და თანამდებობიდან ათავისუფლებს სამსახურის  უფროსი.

3. დეპარტამენტის სხვა თანამშრომლებს თანამდებობაზე ნიშნავს და თანამდებობიდან ათავისუფლებს სამსახურის უფროსი.

4. დეპარტამენტის დირექტორი:
ა) დეპარტამენტის დირექტორი კოორდინაციას უწევს საერთო მუშაობას;
ბ) დეპარტამენტის მუშაკთა შორის ანაწილებს მოვალეობებს და აძლევს მათ მითითებებსა და განკარგულებებს;
გ) ხელს აწერს და ვიზას აძლევს დეპარტამენტში მომზადებულ დოკუმენტებს;
დ) შუამდგომლობს დეპარტამენტის თანამშრომლების კვალიფიკაციის ამაღლების, მატერიალური წახალისების ან მათთვის დისციპლინური პასუხისმგებლობის დაკისრების შესახებ;
ე) ასრულებს სამსახურის დებულებით და ამ დებულებით სამსახურის უფროსის მიერ განსაზღვრულ ამოცანებს;
ვ) ანგარიშვალდებულია სამსახურის  უფროსის წინაშე დეპარტამენტის მიერ გაწეული საქმიანობის შესახებ.

5. დირექტორის არყოფნის შემთხვევაში დირექტორის ფუნქციებს ასრულებს დირექტორის მოადგილე.

6. სამმართველოს უფროსი ასრულებს და კოორდინაციას უწევს  სამმართველოზე დაკისრებული ამოცანების შესრულებას.

7. მთავარი ბუღალტერი ხელმძღვანელობს. ცენტრალური ბუღალტერიას და კოორდინაციას უწევს მის საქმიანობას.


მუხლი 5. დეპარტამენტის სტრუქტურა
დეპარტარტამენტის სტრუქტურა მოიცავს:

ა) ცენტრალური ბუღალტერია.

ბ) სახელმწიფო ბიუჯეტის ხარჯების შესრულების სამმართველო.

გ) პროგრამული უზრუნველყოფის სამმართველო.


მუხლი 6. დეპარტამენტის რეორგანიზაცია და ლიკვიდაცია
დეპარტამენტის რეორგანიზაცია და ლიკვიდაცია  ხდება საქართველოს კანონმდებლობის შესაბამისად, საქართველოს ფინანსთა მინისტრის ბრძანებით.

დანართი 3

საქართველოს ფინანსთა სამინისტროს სახაზინო სამსახურის საოპერაციო დეპარტამენტის
დ ე ბ უ ლ ე ბ ა

მუხლი 1. ზოგადი დებულებანი
1. საქართველოს ფინანსთა სამინისტროს სახელმწიფო სახაზინო სამსახურის (შემდგომში – სამსახური) საოპერაციო დეპარტამენტი (შემდგომში –  დეპარტამენტი) წარმოადგენს სახელმწიფო სახაზინო სამსახურის ცენტრალური აპარატის სტრუქტურულ ერთეულს;

2. დეპარტამენტი თავისი საქმიანობისას ხელმძღვანელობს საქართველოს კონსტიტუციით, საქართველოს კანონებით და კანონქვემდებარე ნორმატიული აქტებით, საქართველოს ფინანსთა მინისტრის ბრძანებებით და ინდივიდუალური სამართლებრივი აქტებით, საქართველოს ფინანსთა სამინისტროს, სახაზინო სამსახურის დებულებებითა და წინამდებარე დებულებით;

3. დეპარტამენტს გააჩნია ბეჭედი საქართველოს სახელმწიფო გერბის გამოსახულებითა და საკუთარი დასახელებით, დამოუკიდებელი ბალანსი და შესაბამისი ანგარიშები საქართველოს ეროვნულ ბანკში.

მუხლი 2. დეპარტამენტის ამოცანები და ფუნქციები
დეპარტამენტის ძირითად ამოცანებს და ფუნქციებს წარმოადგენს:

ა) ახორციელებს მის მომსახურებაზე მყოფი საბიუჯეტო ორგანიზაციების დამტკიცებული გეგმის ფარგლებში დაფინანსებას, ასევე აწარმოებს სახაზინო სამსახურის სახსრების შემოსავლებისა და ხარჯების აღრიცხვა-ანგარიშგებას;

ბ) ღებულობს კლიენტების მიერ მოტანილ საგადასახადო დავალებებს და მათი ყველა წესის დაცვით შევსების შემთხვევაში არეგისტრირებს მათ;

გ) ნაღდი ანგარიშსწორებისას კლიენტებს უწერს ჩეკებს, რომლებიც შემდეგ თავად უნდა გაანაღდონ ეროვნულ ბანკში;

დ) დარეგისტრირებულ საგადასახადო დავალებებს გადასცემს საანგარიშსწორებო ცენტრს;

ე) ყოველი წლის „სახელმწიფო ბიუჯეტის შესახებ” კანონის შესაბამისად სპეციალური პროგრამების დაფინანსებას იწყებს მას შემდეგ, რაც სახელმწიფო ბიუჯეტის ხარჯების დეპარტამენტიდან მიიღებს ინფორმაციას მათი საქართველოს პარლამენტის შესაბამის კომიტეტსა და საქართველოს ფინანსთა სამინისტროს საბიუჯეტო დეპარტამენტში შეთანხმების შესახებ;

ვ) აფინანსებს საქართველოს პრეზიდენტის 2000 წლის 12 დეკემბრის №523 ბრძანებულებით გათვალისწინებულ ხარჯებს სამართლებრივი უზრუნველყოფისა და შიდა აუდიტის დეპარტამენტიდან მიღებული დარეგისტრირებული კონტრაქტების შესაბამისად;

ზ) ყოველი თვის ბოლოს დეპარტამენტი წარუდგენს ანგარიშს აღრიცხვა-ანგარიშგების დეპარტამენტს;

თ) დეპარტამენტში შემოსული კორესპონდეციის განხილვა და შესაბამისი რეაგირება.


მუხლი 3. დეპარტამენტის უფლებამოსილებანი
დეპარტამენტი უფლებამოსილია:

ა) მის მომსახურებაზე მყოფ საბიუჯეტო ორგანიზაციებს მოსთხოვოს ანგარიშსწორებისათვის საჭირო ყველა დოკუმენტი (დებულება, ფაქსიმილია და ა.შ.);

ბ) მოითხოვოს ორგანიზაციისაგან პროცედურულ ნორმათა სრული დაცვა, ხოლო შეუსაბამობის შემთხვევაში სახაზინო სამსახურის უფროსის წინაშე დასვას საკითხი ანგარიშსწორების შეუჩერების შესახებ.

მუხლი 4. დეპარტამენტის ხელმძღვანელობა
1. დეპარტამენტს ხელმძღვანელობს დეპარტამენტის დირექტორი, რომელსაც თანამდებობაზე ნიშნავს და თანამდებობიდან ათავისუფლებს სამსახურის უფროსი ფინანსთა მინისტრთან შეთანხმებით;

2. დეპარტამენტის დირექტორს ჰყავს ორი მოადგილე, რომლებსაც თანამდებობაზე ნიშნავს და ათავისუფლებს სამსახურის უფროსი;

3. დეპარტამენტის სხვა თანამშრომლებს თანამდებობაზე ნიშნავს და ათავისუფლებს სამსახურის უფროსი;

4. დეპარტამენტის დირექტორი: 

ა) კოორდინაციას უწევს დეპარტამენტის საერთო მუშაობას;

ბ) დეპარტამენტის თანამშრომელთა შორის ანაწილებს მოვალეობებს, აძლევს მათ მითითებებსა და განკარგულებებს;

გ) ხელს აწერს და ვიზას აძლევს დეპარტამენტში მომზადებულ დოკუმენტებს;

დ) შუამდგომლობს სამსახურის უფროსთან დეპარტამენტის თანამშრომლების კვალიფიკაციის ამაღლების, მატერიალური წახალისების ან მათთვის დისციპლინური პასუხისმგებლობის დაკისრების შესახებ;

ე) ასრულებს სამსახურისა და ამ დებულებით სამსახურის უფროსის მიერ განსაზღვრულ ამოცანებს;

ვ) ანგარიშვალდებულია სამსახურის უფროსის წინაშე დეპარტამენტის მიერ გაწეული საქმიანობის შესახებ.
5. დეპარტამენტის დირექტორის არყოფნისას მის მოვალეობას ასრულებს ერთ-ერთი მოადგილე მისივე მითითებით.
6. სამმართველოს უფროსი ასრულებს და კოორდინაციას უწევს სამმართველოზე დაკისრებული ამოცანების შესრულებას.
7. მთავარი ბუღალტერი ასრულებს და კოორდინაციას უწევს ბუღალტერიაზე დაკისრებული ამოცანების შესრულებას.


მუხლი 5. დეპარტამენტის სტრუქტურა
დეპარტამენტის სტრუქტურაში შედის:

ა) საოპერაციო სამმართველო;

ბ) ბუღალტერია.


მუხლი 6. დეპარტამენტის რეორგანიზაცია და ლიკვიდაცია
დეპარტამენტის რეორგანიზაცია და ლიკვიდაცია ხდება საქართველოს კანონმდებლობის შესაბამისად საქართველოს ფინანსთა მინისტრის ბრძანებით.

დანართი №4

სამართლებრივი უზრუნველყოფისა და შიდა აუდიტის დეპარტამენტის დებულება

მუხლი 1. ზოგადი დებულებები
1. საქართველოს ფინანსთა სამინისტროს სახელმწიფო სახაზინო სამსახურის (შემდგომში –სამსახური) სამართლებრივი უზრუნველყოფისა და შიდა აუდიტის დეპარტამენტი (შემდგომში –დეპარტამენტი) წარმოადგენს სახელმწიფო სახაზინო სამსახურის სტრუქტურულ ერთეულს.

2. დეპარტამენტი თავის საქმიანობაში ხელმძღვანელობს საქართველოს კონსტიტუციით, საქართველოს კანონებით და კანონქვემდებარე ნორმატიული აქტებით, საქართველოს ფინანსთა მინისტრის ბრძანებებით და სახაზინო სამსახურის უფროსის ინდივიდუალური სამართლებრივი აქტებით, საქართველოს ფინანსთა სამინისტროს, სახაზინო სამსახურის დებულებებით და წინამდებარე დებულებით.


მუხლი 2. დეპარტამენტის ამოცანები და ფუნქციები
დეპარტამენტის ძირითად ამოცანებსა და ფუნქციებს წარმოადგენს:

1. სამსახურის ცენტრალური აპარატის სტრუქტურული ერთეულებისა და რეგიონალური ხაზინების აუდიტორული შემოწმება და დასკვნის მომზადება.

2. ორგანიზაციების მიერ ბიუჯეტში ზედმეტად ან შეცდომით ჩარიცხული თანხების შესაბამის ანგარიშზე გადატანა, გარდა საგადასახადო კუთხით მიღებული შემოსავლებისა. 

3. ცენტრალური ბიუჯეტის დაფინანსებაზე მყოფი ორგანიზაციების მიერ წარმოდგენილი ხელშეკრულებების სარეგისტრაციოდ მომზადება და ცენტრალური ბიუჯეტის ხარჯების ძირითადი პარამეტრების მიხედვით განაწილების დროებით კომისიაზე წარდგენა.

4. დარეგისტრირებული ხელშეკრულებების (კონტრაქტების) ცხრილური სახით დამუშავება და მათი გადაცემა საოპერაციო დეპარტამენტსა და რეგიონალურ ხაზინებზე.

5. ცენტრალური ბიუჯეტის ხარჯების ძირითადი პარამეტრების მიხედვით განაწილების დროებითი კომისიის მიერ დაურეგისტრირებელ ხელშეკრულებებზე ორგანიზაციებისთვის შეტყობინებების დაგზავნა წერილობითი სახით.


მუხლი 3.  დეპარტამენტის უფლებამოსილებანი
დეპარტამენტი უფლებამოსილია:

ა) სუდიტორული შემოწმების პროცესში შესამოწმებელი პირის პასუხისმგებელი მუშაკებისა და სხვა თანამშრომელთა მხრიდან დაბრკოლებათა შექმნის შემთხვევაში, აგრეთვე, შემოწმებულთა კანონიერი მოთხოვნების შეუსრულებლობის საკითხის დაყენება მათზე კანონით გათვალისწინებული პასუხისმგებლობის დაკისრების შესახებ სახაზინო სამსახურის უფროსის წინაშე;
ბ) სამსახურის ცენტრალური აპარატის სტრუქტურული ერთეულებიდან და რეგიონალური ხაზინებიდან მიიღოს მისი ფუნქციონირებისა და ხელმძღვანელობის დავალებათა შესრულებისათვის საჭირო ინფორმაცია და წინადადებები;
გ) სამსახურის ცენტრალური აპარატის სტრუქტურული ერთეულებიდან და რეგიონალური ხაზინებიდან ყოველთვიურად მიიღოს ინფორმაცია ცენტრალური ბიუჯეტის ხარჯების განაწილების დროებითი კომისიის მიერ დარეგისტრირებული ხელშეკრულებების საფუძველზე გაწეული ხარჯების თაობაზე;
დ) არასრულყოფილი საბუთების წარმოდგენის შემთხვევაში დეპარტამენტს უფლება აქვს ხელშეკრულება არ გაიტანოს ცენტრალური ბიუჯეტის ხარჯების ძირითადი პარამეტრების მიხედვით განაწილების დროებით კომისიაზე განსახილველად.


მუხლი 4. დეპარტამენტის ხელმძღვანელობა
1. დეპარტამენტს ხელმძღვანელობს დეპარტამენტის დირექტორი, რომელსაც თანამდებობაზე ნიშნავს და თანამდებობიდან ათავისუფლებს სამსახურის უფროსი. ფინანსთა მინისტრთან შეთანხმებით.

2. დეპარტამენტის უფროსს ჰყავს მოადგილე, რომელსაც თანამდებობაზე ნიშნავს და თანამდებობიდან ათავისუფლებს სამახურის უფროსი.

3. დეპარტამენტის სხვა თანამშრომლებს თანამდებობაზე ნიშნავს და თანამდებობიდან ათავისუფლებს სამსახურის უფროსი.

4. დეპარტამენტის დირექტორი:

ა) დეპარტამენტის დირექტორი კოორდინაციას უწევს საერთო მუშაობას.

ბ) დდეპარტამენტის მუშაკთა შორის ანაწილებს მოვალეობებს და აძლევს მათ მითითებებსა და განკარგულებებს.

გ) ხელს აწერს და ვიზას აძლევს დეპარტამენტში მომზადებულ დოკუმენტებს.

დ) შუამდგომლობს დეპარტამენტის თანამშრომლების კვალიფიკაციის ამაღლებას, მატერიალურ წახალისებას და მათთვის დისციპლინური პასუხისმგებლობის დაკისრებას.

ე) ასრულებს სამსახურის დებულებით და ამ დებულებით სამსახურის უფროსის მიერ განსაზღვრულ ამოცანებს.

ვ) ანგარიშვალდებულია სამსახურის უფროსის წინაშე დეპარტამენტის მიერ გაწეული საქმიანობის შესახებ.

5. დირექტორის არყოფნის შემთხვევაში დირექტორის ფუნქციებს ასრულებს დირექტორის მოადგილე.

6. სამმართველოს უფროსი ასრულებს და კოორდინაციას უწევს სამმართველოზე დაკისრებული ამოცანების შესრულებას.


მუხლი 5. დეპარტამენტის სტრუქტურა
დეპარტამენტის სტრუქტურა მოიცავს შემდეგ სამმართველოებს:

ა) შიდა აუდიტის სამმართველო;
ბ) კონტრაქტების რეგისტრაციის სამმართველო.


მუხლი 6. დეპარტამენტის რეორგანიზაცია და ლიკვიდაცია
დეპარტამენტის რეორგანიზაცია და ლიკვიდაცია ხდება საქართველოს კანონმდებლობის შესაბამისად საქართველოს ფინანსთა მინისტრის ბრძანებით. 

დანართი №5  

სახაზინო სამსახურის საანგარიშსწორებო ცენტრის
დ ე ბ უ ლ ე ბ ა

მუხლი 1.  ზოგადი დებულებები:

1. საქართველოს ფინანსთა სამინისტროს სახაზინო სამსახურის (შემდგომში – სამსახური) საანგარიშსწორებო ცენტრი (შემდგომში – ცენტრი) წარმოადგენს საქართველოს ფინანსთა სამინისტროს სახაზინო სამსახურის ცენტრალური აპარატის სტრუქტურულ ერთეულს.

2. ცენტრი თავის საქმიანობაში ხელმძღვანელობს საქართველოს კონსტიტუციით, საქართველო კანონებით და კანონქვემდებარე ნორმატიული აქტებით, საქართველოს ფინანსთა მინისტრის ბრძანებებით და სახაზინო სამსახურის უფროსის ინდივიდუალური სამართლებრივი აქტებით, საქართველოს ფინანსთა სამინისტროს, სახაზინო სამსახურის დებულებებით და წინამდებარე დებულებით. 


მუხლი2. ცენტრის ამოცანები და ფუნქციები
1. ცენტრის ძირითად ამოცანებსა და ფუნქციებს წარმოადგენს:

ა) სახელმწიფო ბიუჯეტის შემოსავლების და ხარჯების აღრიცხვა-მომსახურება, თბილისის და მთელი ქვეყნის მასშტაბით.

ბ) დამტკიცებული კლასიფიკაციის საფუძველზე შემოსავლების და გასავლების აღრიცხვა-ანგარიშგების წარმოება და^ყოველდღიურად შემოსავლების ანალიზი სახეების მიხედვით და გასავლების  დარგობრივ, რეგიონალურ, ორგანიზაციულ და ეკონომიკურ ჭრილში. 

გ) სახელმწიფო ბიუჯეტის ხარჯების დეპარტამენტიდან მიღებული კვარტალური გეგმების^და ცვლილებების დაყვანა საოპერაციო დეპარტამენტამდე(შემდგომში რეგიონალურ ხაზინებამდეც).

დ) საბიუჯეტო ორგანიზაციების ბიუჯეტგარეშე შემოსავლების, ხარჯების და სახელმწიფო ფონდების შემოსავლების და ხარჯების აღრიცხვა, წარმოდგენილი ხარჯთაღრიცხვების საფუძველზე.

ე) სახაზინო სამსახურის სხვა სტრუქტურულ ერთეულებთან ერთად მონაწილეობა ბიუჯეტის კლასიფიკაციის მიხედვით, აღრიცხვის ერთიანი, უნიფიცირებული სისტემის, პროგრამული პროდუქტის შექმნის პროექტირებაში, რომელიც დაკავშირებული იქნება ეროვნული ბანკის პროგრამულ მოდულთან ელექტრონული ინფორმაციის გაცვლისათვის.

ვ) საოპერაციო დღის დამთავრებისას საოპერაციო დეპარტამენტიდან მიღებული საგადასახადო დავალებების შესაბამისი დამუშავება და მომზადება წარდგენისთვის ეროვნულ ბანკში მათ გასანაღდებლად, ხოლო შემდგომ ეროვნულ ბანკიდან ამონაწერის მიღებისას ხარჯების საბოლოო დადასტურება.

2. საანგარიშსწორებო ცენტრი სახაზინო სამსახურის სხვა სტრუქტურულ ერთეულებთან ერთად მონაწილეობს სახაზინო სისტემის ფუნქციონირების სრულყოფაში, ფინანსური აღრიცხვისა და სახაზინო სისტემის პროცედურულ საკითხთა პროექტების შემუშავებაში.

მუხლი 3.  ცენტრის ხელმძღვანელობა
1. ცენტრს ხელმძღვანელობს დირექტორი, რომელსაც თანამდებობაზე ნიშნავს და თანამდებობიდან ათავისუფლებს სამსახურის უფროსი ფინანსთა მინისტრთან შეთანხმებით.

2. ცენტრის დირექტორს ჰყავს ორი მოადგილე, რომელთაც თანამდებობაზე ნიშნავს და თანამდებობიდან ათავისუფლებს სამსახურის უფროსი.

3. ცენტრის სხვა თანამშრომლებს თანამდებობაზე ნიშნავს და თანამდებობიდან ათავისუფლებს სამსახურის უფროსი.

4. ცენტრის დირექტორი:

ა) მუშაკთა შორის ანაწილებს მოვალეობებს და აძლევს მათ მითითებებსა და განკარგულებებს.

ბ) უზრუნველყოფს ცენტრის მოხელეების მიერ სამსახურებრივი მოვალეობების შესრულებას.

გ) ხელს აწერს და ვიზას აძლევს ცენტრში მომზადებულ დოკუმენტებს.

დ) შუამდგომლობს ცენტრის თანამშრომლების კვალიფიკაციის ამაღლების, მატერიალური წახალისებისა ან მათთვის დისციპლინური პასუხისმგებლობის დაკისრების შესახებ.

ე) ასრულებს სამსახურის დებულებით და ამ დებულებით სამსახურის უფროსის მიერ განსაზღვრულ ამოცანებს.

ვ) ანგარიშვალდებულია სამსახურის უფროსის წინაშე ცენტრის მიერ გაწეული საქმიანობის შესახებ.

5. დირექტორის არყოფნის შემთხვევაში მის ფუნქციებს ასრულებს ერთ-ერთი მოადგილე მისივე მითითებით.


მუხლი 4. ცენტრის რეორგანიზაცია, ლიკვიდაცია.

1. ცენტრის რეორგანიზაცია ან ფუნქციონირების შეწყვეტა ხდება საქართველოს ფინანსთა მინისტრის ბრძანებით.

დანართი №6

საქართველოს ფინანსთა სამინისტროს სახელმწიფო სახაზინო სამსახურის ადმინისტრაციული დეპარტამენტის დებულება

მუხლი 1 ზოგადი დებულებანი
1. საქართველოს ფინანსთა სამინისტროს სახაზინო სამსახურის ადმინისტრაციული დეპარტამენტი (შემდეგში – დეპარტამენტი), არის სახელმწიფო სახაზინო სამსახურის ცენტრალური აპარატის სტრუქტურული ქვედანაყოფი.
2. დეპარტამენტის სამართლებრივ საფუძვლებს წარმოადგენს საქართველოს ფინანსთა სამინისტროს, სახაზინო სამსახურის დებულებები და ეს დებულება.
3. დეპარტამენტი მასზედ დაკისრებული მოვალეობის შესრულებისას ანგარიშვალდებულია საქართველოს ფინანსთა სამინისტროს სახაზინო სამსახურის უფროსის წინაშე;


მუხლი 2. ადმინისტრაციული დეპარტამენტის ამოცანები
1. საქართველოს ფინანსთა სამინისტროს სახაზინო სამსახურის უფროსთან გამართული თათბირების ორგანიზაცია, სხდომის დღის წესრიგის ფორმირება, საჭიროების შემთხვევაში ოქმის გაფორმება;

2. სახაზინო სამსახურის ცენტრალური აპარატის, ქ. ფოთისა და რეგიონალური ხაზინებისათვის კადრების შერჩევა, განაწილება, დაწინაურება და მომზადება-გადამზადებისათვის წინადადებების მომზადება;

3. სახაზინო სამსახურის სისტემის მოხელეთათვის საატესტაციო-საკონკურსო ღონისძიებების ორგანიზაციული საკითხების მომზადება, სახაზინო სამსახურის უფროსის დავალებით ატესტაცია-კონკურსის ჩასატარებლად დოკუმენტაციის სამართლებრივი ბაზის მომზადება.
4. სახაზინო სამსახურის ცენტრალური აპარატის, ქ. ფოთისა და რეგიონალური ხაზინების მოხელეთა შრომის გეგმების, შესანახი ხარჯების, მისი შესრულების ანგარიშებისა და ხარჯთანუსხების შედგენა;

5. სახაზინო სამსახურის ცენტრალური აპარატის მოხელეთა მიერ შრომის დისციპლინისა და შრომის შინაგანაწესის დაცვისადმი კონტროლი;

6. საქმის წარმოების ერთიანი წესების დაცვით, სახაზინო სამსახურში შემოსული და სახაზინო სამსახურიდან გასული კორესპონდენციების დამუშავება, (რეგისტრაცია, ხელმძღვანელობისათვის წარდგენა, შემსრულებლებამდე დაყვანა, შესრულებული დოკუმენტების გაგზავნა ადრესატებისათვის.);

7. სახაზინო სამსახურის ცენტრალური აპარატის, ქ. ფოთისა და რეგიონალური ხაზინების მატერიალურ-ტექნიკური უზრუნველყოფა, სახაზინო სამსახურის საოფისე შენობის მოვლა, თითოეული მოხელისათვის ნორმალური სამუშაო პირობების შექმნა, მათი უზრუნველყოფა სამუშაო გარემოს შექმნით;


მუხლი 3. ადმინისტრაციული დეპარტამენტის ფუნქციები და უფლებამოსილება
1. ადმინისტრაციული დეპარტამენტი თავის საქმიანობას წარმართავს დაკისრებული ამოცანებისა და სახაზინო სამსახურში შრომის ორგანიზაციისა და საშემსრულებო დისციპლინის განმტკიცების უზრუნველსაყოფად.
2. სახაზინო სამსახურის ხელმძღვანელთა დავალებით ახორციელებს სისტემის მოხელეთა შერჩევასა და განაწილებას, ამზადებს ბრძანებებისა და წერილების პროექტებს, რომელზედაც ხელი უნდა მოაწეროს სამსახურის ხელმძღვანელობამ (მოხელეთა დანიშვნის, გათავისუფლებისა და გადაადგილების შესახებ).

3. ამზადებს სახაზინო სამსახურის ცენტრალური აპარატის, ქ. ქოთისა და რეგიონალური ხაზინების საშტატო განრიგს, შეიმუშავებს სტრუქტურას და საშტატო განრიგში ცვლილებებისა და დამატებების შეტანის შესახებ ბრძანების პროექტს და წარუდგენს ხელმძღვანელობას.
4. სახაზინო სამსახურის სტრუქტურულ ქვედანაყოფებს, ქ. ფოთისა და რეგიონალურ ხაზინებს შესასრულებლად და სახელმძღვანელოდ უგზავნის მინისტრის და სახაზინო სამსახურის მითითებებს, რეკომენდაციებს, წერილებსა და სხვა მასალებს დადგენილი წესით.
5. „საქართველოს სახელმწიფო ბიუჯეტის შესახებ” საქართველოს კანონის შესაბამისად ადგენს სახაზინო სამსახურის ცენტრალური აპარატის , ქ. ფოთისა და რეგიონალური ხაზინების ფინანსური უზრუნველყოფის დოკუმენტებს.
6. აფორმებს და გასცემს, პირადობის მოწმობებს, სახაზინო სამსახურის სისტემის მოხელეებისათვის, მრავალჯერად და ერთჯერად საშვებს კლიენტებისათვის.
7. სახაზინო სამსახურის ხელმძღვანელობას წარუდგენს სისტემის შვებულებების გრაფიკს დასამტკიცებლად. გრაფიკის შესაბამისად აფინანსებს და არეგულირებს მოხელეთა შვებულებებში გასვლის საკითხებს.
8. პერიოდულად შეისწავლის სახაზინო სამსახურის მოხელეთა საშემსრულებლო დისციპლინას, კონტროლზე აყვანილ დავალებათა შესრულების მდგომარეობას.
9. აკონტროლებს სახაზინო სამსახურის ცენტრალური აპარატის მუშაობის შინაგანაწესის დაცვას და წინადადებებს წარუდგენს ხელმძღვანელობას. 


მუხლი 4. დეპარტამენტის სტრუქტურული მოწყობა და საქმიანობის ორგანიზაცია
1. სახაზინო სამსახურის ადმინისტრაციულ დეპარტამენტს ხელმძღვანელობს დირექტორი, რომელსაც თანამდებობაზე ნიშნავს და თანამდებობიდან ათავისუფლებს სახაზინო სამსახურის უფროსი ფინანსთა მინისტრთან შეთანხმებით. დეპარტამენტის დირექტორს ჰყავს მოადგილე, რომელსაც თანამდებობებზე ნიშნავს და თანამდებობიდან ათავისუფლებს სახაზინო სამსახურის უფროსი.
2. დეპარტამენტის სტრუქტურული ქვედანაყოფებია:

ა) კადრებთან მუშაობის სამმართველო;

ბ) სამეურნეო სამმართველო; 

გ) კანცელარია-სამდივნო.
3. დეპარტამენტის სტრუქტურულ ქვედანაყოფების ხელმძღვანელებსა და მოხელეებს თანამდებობაზე ნიშნავს და თანამდებობიდან ათავისუფლებს სახაზინო სამსახურის უფროსი.
4. ადმინისტრაციული დეპარტამენტის დირექტორი პასუხისმგებელია დეპარტამენტის მუშაობაზე,იგი ახორციელებს დეპარტამენტის საერთო ხელმძღვანელობას.
5. ადმინისტრაციული დეპარტამენტის დირექტორს უფლება აქვს:

ა) გაანაწილოს ფუნქციები დეპარტამენტის მოხელეებს შორის;

ბ) მოისმინოს დეპარტამენტის სტრუქტურულ ქვედანაყოფის ხელმძღვანელთა ინფორმაციები,დაკისრებული ფუნქციების შესახებ;

გ) ხელი მოაწეროს წერილებს, რომლებიც დაკავშირებულია დეპარტამენტის კომპეტენციაში შემავალი საკითხების გადაწყვეტასთან.

მუხლი 5. დეპარტამენტის რეორგანიზაცია, ლიკვიდაცია 

დეპარტამენტის რეორგანიზაცია და ლიკვიდაცია ხდება მოქმედი კანონმდებლობის შესაბამისად, საქართველოს ფინანსთა მინისტრის ბრძანების საფუძველზე.

დანართი №7 

საქართველოს ფინანსთა სამინისტროს სახაზინო სამსახურის ქ. ფოთისა და რეგიონალური ხაზინების ტიპური დებულება

მუხლი 1. ზოგადი დებულება
1. საქართველოს ხაზინა არის ფინანსთა სამინისტროს სახელმწიფო საქვეუწყებო, ერთიანი ცენტრალიზებული ორგანო, ხოლო რეგიონალური ხაზინები მისდამი დაქვემდებარებული ორგანოებია, რომლებიც უზრუნველყოფენ საქართველოს მთელ ტერიტორიაზე ცენტრალური ბიუჯეტის შემოსავლების და ხარჯების, სახელმწიფო ფინანსური აქტივებისა და პასივების (გარდა ეროვნული ბანკის აქტივებისა) აღრიცხვას და მომსახურებას.

2. რეგიონალური ხაზინები ანგარიშვალდებულია სახაზინო სამსახურის უფროსის წინაშე. 

3. ქ. ფოთისა და რეგიონალური ხაზინების (შემდგომში – რეგიონალური ხაზინები) შექმნის შესახებ, გადაწყვეტილებას იღებს საქართველოს ფინანსთა მინისტრი. რეგიონალური ხაზინების სამართლებრივ საფუძველს წარმოადგენს ეს ტიპური დებულება, რომელსაც ამტკიცებს საქართველოს ფინანსთა მინისტრი.

4. საქართველოს ფინანსთა სამინისტროს სახაზინო სამსახურის დაქვემდებარებული ხაზინებია:

ა) რეგიონალური ხაზინა აჭარის ავტონომიურ რესპუბლიკაში;

ბ) რეგიონალური ხაზინა შიდა ქართლის მხარეში;

გ) რეგიონალური ხაზინა ქვემო ქართლის მხარეში;

დ) რეგიონალური ხაზინა კახეთის მხარეში;

ე) რეგიონალური ხაზინა იმერეთის მხარეში;

ვ) რეგიონალური ხაზინა სამეგრელო-ზემო სვანეთის მხარეში;

ზ) რეგიონალური ხაზინა გურიის მხარეში;

თ) რეგიონალური ხაზინა მცხეთა-მთიანეთის მხარეში;

ი) რეგიონალური ხაზინა სამცხე-ჯავახეთის მხარეში;

კ) რეგიონალური ხაზინა რაჭა-ლეჩხუმსა და ქვემო სვანეთის მხარეში;

ლ) ქ. ფოთის ხაზინა.

5. რეგიონალური ხაზინები თავიანთ მუშაობაში ხელმძღვანელობენ საქართველოს კონსტიტუციით, საქართველოს კანონებით: „საბიუჯეტო სისტემისა და საბიუჯეტო უფლებამოსილებათა შესახებ  და №საქართველოს სახელმწიფო ბიუჯეტის შესახებ“  ყოველწლიური კანონით, პრეზიდენტის ბრძანებულებებითა და განკარგულებებით, საქართველოს ფინანსთა მინისტრის ბრძანებებით, სახაზინო სამსახურის უფროსის სამართლებრივი აქტებით, სახაზინო სამსახურის დებულებებითა და ამ ტიპური დებულებით.

6. რეგიონალური ხაზინების საშტატო განრიგს ამტკიცებს სახაზინო სამსახურის უფროსი. რეგიონალური ხაზინების უფროსებს თანამდებობაზე ნიშნავს და თანამდებობიდან ათავისუფლებს სახაზინო სამსახურის უფროსი ფინანსთა მინისტრთან შეთანხმებით. ამ ორგანოების სპეციალისტებს თანამდებობაზე ნიშნავს და თანამდებობიდან ათავისუფლებს სახაზინო სამსახურის უფროსი რეგიონალური ხაზინის ხელმძღვანელის წარდგინებით.  

7. რეგიონალურ ხაზინებს აქვთ ბეჭედი საქართველოს სახელმწიფო გერბის გამოსახულებით და თავიანთი დასახელებით, შესაბამისი ანგარიშები ბანკებში.


მუხლი 2. რეგიონალური ხაზინების ფუნქციები
1. რეგიონალური ხაზინების ფუნქციებია: 

ა. ცენტრალური ბიუჯეტის ხარჯვითი ნაწილის აღსრულება და რეგიონში ცენტრალური ბიუჯეტის სახსრების მიმღებთა უზრუნველყოფა სათანადო დაფინანსებით საქართველოს სახელმწიფო ბიუჯეტის კანონით გათვალისწინებული და სახაზინო სამსახურის მიერ დაგზავნილი კვარტალური გეგმების შესაბამისად.

ბ. რეგიონში ცენტრალური ბიუჯეტის ფულადი სახსრების მართვა. აგრეთვე საბიუჯეტო დაწესებულებების სპეციალური (არასაბიუჯეტო) შემოსავლების აღრიცხვა და ხარჯვის ორგანიზება დამტკიცებული ხარჯთაღრიცხვის შესაბამისად.

გ. რეგიონში ცენტრალური ბიუჯეტის ხარჯების და სპეციალური (არასაბიუჯეტო) შემოსავლებისა და ხარჯების ყოველთვიური, კვარტალური და წლიური ანგარიშების შედგენა და სახაზინო სამსახურში წარდგენა.


მუხლი 3. რეგიონალური ხაზინების უფლებამოსილებანი
1. მიაწოდოს ინფორმაცია ადგილობრივი მმართველობისა და თვითმმართველობის ორგანოების ხელმძღვანელებს, აგრეთვე საბიუჯეტო სახსრების მიმღები ორგანიზაციების ხელმძღვანელებს საბიუჯეტო პროცესის მიმდინარეობის შესახებ.

2. მოითხოვოს ცენტრალური ბიუჯეტის დაფინანსებაზე მყოფი დაწესებულება-ორგანიზაციებიდან კვარტალური ხარჯთაღრიცხვები, აგრეთვე დადგენილ მინიმალურ თანხაზე ზევით (5000 ლარი) ხელშეკრულების (კონტრაქტების) რეგისტრაცია სახაზინო სამსახურში.

3. რეგიონალური ხაზინები საფინანსო ოპერაციებს ახორციელებენ ცენტრალური ბიუჯეტის სახსრების მიმღები ორგანიზაცია-დაწესებულებების დავალებით.


მუხლი 4. სახელმწიფო ბიუჯეტის აღსრულება
1. შესაბამის რეგიონში საბიუჯეტო ვალდებულებებით გამოყოფილი საბიუჯეტო გეგმების ფარგლებში, ცენტრალური ბიუჯეტის სახსრების მიმღების სახელით ხარჯების განხორციელება ეკისრება რეგიონალურ ხაზინებს.

2. სახაზინო სამსახურიდან მიღებული სახსრებიდან რეგიონალური ხაზინები ახორციელებენ შესაბამის დაფინანსებას.

3. რეგიონალური ხაზინები საბიუჯეტო ორგანიზაციების დაფინანსებას ახდენენ დამტკიცებული გეგმისა და მასში შეტანილი ცვლილებების საფუძველზე.


მუხლი 5. საბიუჯეტო აღრიცხვა-ანგარიშგება
1. რეგიონალური ხაზინები ყოველთვიურად ადგენენ ცენტრალური ბიუჯეტის და სპეციალური (არასაბიუჯეტო) შემოსავლებისა და ხარჯების შესრულების ანგარიშს, რომელსაც ყოველი მომდევნო თვის 5 რიცხვამდე წარადგენენ სახაზინო სამსახურში.

2. რეგიონალურ ხაზინებს ეროვნული ბანკის  ფილიალებში გააჩნიათ ცენტრალური ბიუჯეტის შემოსავლების და ხარჯების ანგარიშები. მათ შორის, ანგარიშები უცხოურ ვალუტაში. იმ  შემთხვევაში, თუ საქართველოს ეროვნულ ბანკს არ გააჩნია შესაძლებლობა ხარჯების რომელიმე ანგარიშის მომსახურებაზე ადგილმდებარეობის ან მომსახურების სპეციფიკიდან გამომდინარე, მაშინ ცენტრალური ბიუჯეტის ხარჯების ანგარიშები  შეიძლება გაიხსნას კანონმდებლობით დადგენილი წესის შესაბამისად კომერციულ აგენტ ბანკებში. 

3. ყველა ანგარიშების მართვას, ხარჯების გაწევასა და რეჟიმის განსაზღვრას აწარმოებს სახაზინო  სამსახური.

4. რეგიონალური ხაზინების მიერ ყოველთვიურად სახაზინო სამსახურში წარდგენილი ანგარიშების საფუძველზე სახაზინო სამსახურის აღრიცხვა-ანგარიშგების დეპარტამენტი აღრიცხავს ცენტრალური ბიუჯეტის ყველა აქტივებსა და პასივებს, მოქმედი ნორმატიული აქტების შესაბამისად.


მუხლი 6. შიდა აუდიტი
1. რეგიონალური ხაზინების ოპერატიულ კონტროლს აწარმოებს სახაზინო სამსახური მოქმედი ნორმატიული აქტების შესაბამისად სამართლებრივი უზრუნველყოფისა და შიდა აუდიტის დეპარტამენტის მეშვეობით, ატარებს აგრეთვე რეგიონალური ხაზინების საფინანსო-სამეურნეო აუდიტს.

2. შიდა აუდიტის ჩატარებულ საფინანსო-სამეურნეო საქმიანობაში შემოწმებით გამოვლენილი ნაკლოვანობათა შესახებ წინადადებებს წარუდგენს სახაზინო სამსახურის უფროსს, საფინანსო-სამეურნეო საქმიანობის გაუმჯობესებისა და პრაქტიკული დახმარების აღმოჩენის მიზნით.


მუხლი 7. რეგიონალური ხაზინების ხელმძღვანელობა
1. რეგიონალურ ხაზინას ჰყავს  უფროსი, რომელიც ორგანიზაციას უწევს რეგიონალური ხაზინის მუშაობას, პასუხს აგებს ხაზინაზე დაკისრებული ამოცანების გადაუჭრელობისათვის და ფუნქციების შეუსრულებლობისათვის.

2. რეგიონალური ხაზინის უფროსი ანაწილებს მოვალეობებს თანამშრომლებს შორის.

3. რეგიონალიური ხაზინის უფროსი, სახაზინო სამსახურის მიერ მინიჭებული უფლებამოსილების ფარგლებში, წარმოადგენს ხაზინის ინტერესებს სახელმწიფო ორგანოებსა და სასამართლოებში.

4. რეგიონალური ხაზინის უფროსი ხელს აწერს მისთვის მინიჭებული კომპეტენციის ფარგლებში ყველა დოკუმენტებს, ხოლო ფულად-საანგარიშსწორებო დოკუმენტებს – მთავარ ბუღალტერთან ერთად. პასუხისმგებელია ხაზინის საქმიანობაზე და ანგარიშვალდებულია სახაზინო სამსახურის უფროსის წინაშე. 

5. რეგიონალური ხაზინის უფროსის ადგილზე არყოფნის შემთხვევაში მის მოვალეობას ასრულებს მისი მოადგილე.


მუხლი 8. რეგიონალური ხაზინის რეორგანიზაცია, ლიკვიდაცია
1. რეგიონალური ხაზინის რეორგანიზაცია ან საქმიანობის შეწყვეტა ხდება საქართველოს ფინანსთა მინისტრის ბრძანებით.

